text: Bilister har det svært med trafiklys
  10 januar 2011 kl. 15.52
  Politiet i Esbjerg stoppede onsdag og mandag morgen 15 bilister, der kørte over for gult eller rødt i lysregulerede kryds.
  - Går den, så går den, tænker bilisterne tilsyneladende. De forklarede, at de havde travlt.
  Bøden for at køre over for gult er på 1.000 kroner. Det koster også 1.000 kroner at køre over for rødt, men synderne får yderligere et klip i kørekortet.
  Enkelte bilister fik en bøde oveni på 500 kroner for at køre uden sikkerhedssele.
  